ผีอมตะ

ผีอมตะ () เป็นแฟรนไชส์สยองขวัญอเมริกันสร้างโดย แซม เรย์มี ประกอบด้วยภาพยนตร์ห้าเรื่อง และละครชุดทางโทรทัศน์หนึ่งเรื่อง แฟรนไชส์เล่าเรื่องราวของตัวละครต่าง ๆ ขณะที่พวกเขาต่อสู้กับกองกำลังปีศาจที่ปลดปล่อยออกมาจากหนังสือโบราณที่เรียกว่า เนโครโนมิคอน เอ็กซ์-มอร์ติส

ตัวละครเอก แอชลีย์ โจแอนนา "แอช" วิลเลียมส์ (บรูซ แคมป์เบล) ปรากฎตัวในภาพยนตร์ไตรภาคดั้งเดิม ได้แก่ ผีอมตะ (1981), ไปเกิดซะเถิดไป๊! (1987) และ อภินิหารกองพันซี่โครง (1992) ทั้งหมดกำกับและเขียนบทโดย เรย์มี อำนวยการสร้างโดย รอเบิร์ต จี. เทเพิร์ต และแสดงนำโดย แคมป์เบล แฟรนไชส์ได้ขยายไปยังสื่อรูปแบบต่าง ๆ ได้แก่ ละครชุดทางโทรทัศน์, วิดีโอเกม, หนังสือการ์ตูน และละครเพลง

แฟรนไชส์ได้รับการฟื้นคืนชีพอีกครั้งใน ค.ศ. 2013 ด้วยภาพยนตร์ ผีอมตะ โดยเป็นทั้งการเริ่มต้นใหม่และภาคต่อแบบหลวม ๆ ของภาพยนตร์ไตรภาคดั้งเดิม กำกับโดย เฟเด อัลวาเรซ โดยเขาเขียนบทภาพยนตร์ร่วมกับ โรโด ซายาเกส อำนวยการสร้างโดย เรย์มี, แคมป์เบล และเทเพิร์ต และแสดงนำโดย เจน เลวี เป็น มีอา อัลเลน ตัวละครเอกใหม่ ละครชุดทางโทรทัศน์เรื่อง แอชเวอร์ซัสอีวิลเดด ออกอากาศครั้งแรกทางเครือข่ายเคเบิล สตาซ์ ใน ค.ศ. 2015 โดยออกอากาศเป็นเวลาสามปี และจบลงใน ค.ศ. 2018 แคมป์เบลประกาศว่า จะฟื้นคืนชีพละครชุดในรูปแบบแอนิเมชันซึ่งจะเริ่มพัฒนาอย่างจริงจังในเดือนกรกฎาคม ค.ศ. 2022 ละครชุดแสดงนำโดย แคมป์เบล เป็น แอช และอำนวยการสร้างบริหารโดย เรย์มี, แคมป์เบล และเทเพิร์ต ภาพยนตร์เรื่องที่ห้าในแฟรนไชส์มีชื่อว่า ผีอมตะผงาด ฉายในโรงภาพยนตร์เมื่อวันที่ 21 เมษายน ค.ศ. 2023 กำกับและเขียนบทโดย ลี โครนิน แสดงนำโดย อลิสซา ซัทเธอร์แลนด์ และลิลี ซัลลิแวน เป็น เอลลี และเบท บิกซ์เลอร์ ตามลำดับ และอำนวยการสร้างโดย เทเพิร์ต ส่วนเรย์มี และแคมป์เบล ทำหน้าที่เป็นผู้อำนวยการสร้างฝ่ายบริหาร

ภาพยนตร์แต่ละเรื่องในแฟรนไชส์ได้รับการตอบรับที่ดีจากนักวิจารณ์ โดยเฉพาะภาพยนตร์ไตรภาคดั้งเดิมที่พัฒนาจนกลายเป็นลัทธิที่ติดตาม และภาพยนตร์ชุดก็ทำเงินทั่วโลกมากกว่า 300 ล้านดอลลาร์สหรัฐ

ภาพยนตร์
 ภาพยนตร์ วันฉายในสหรัฐ ผู้กำกับ ผู้เขียนบท ผู้อำนวยการสร้าง ผีอมตะ  แซม เรย์มี แซม เรย์มี รอเบิร์ต เทเพิร์ต ไปเกิดซะเถิดไป๊!  แซม เรย์มีกับสก็อตต์ สปีเกล อภินิหารกองพันซี่โครง  แซม เรย์มีกับไอวัน เรย์มี ผีอมตะ  เฟเด อัลวาเรซ เฟเด อัลวาเรซกับโรโด ซายาเกส รอเบิร์ต เทเพิร์ต, แซม เรย์มี และบรูซ แคมป์เบลผีอมตะผงาด  ลี โครนิน รอเบิร์ต เทเพิร์ต อีวิลเดดเบิร์น  เซบาสเตียน วานิเชก เซบาสเตียน วานิเชกกับฟลอเรนต์ เบอร์นาร์ด แซม เรย์มี และรอเบิร์ต เทเพิร์ต

ละครชุด

แอชเวอร์ซัสอีวิลเดด (2015–2018)

ละครชุดแสดงนำโดย บรูซ แคมป์เบล กลับมารับบทเดิมของเขาเป็น แอช วิลเลียมส์ วัยแก่ ร่วมกับ ดานา เดอลอเรนโซ, เรย์ ซานติอาโก, ลูซี ลอลเลส และจิลล์ มารี โจนส์ ในบทบาทนักแสดงสมทบ ละครชุดอำนวยการสร้างบริหารโดย แคมป์เบล, แซม เรย์มี และร็อบ เทเพิร์ต ออกอากาศครั้งแรกทางช่องสตาซ์เมื่อวันที่ 31 ตุลาคม ค.ศ. 2015

แอชเวอร์ซัสอีวิลเดด ได้รับการพิสูจน์แล้วว่าเป็นรายการที่ได้รับการตอบรับอย่างดีจากนักวิจารณ์ โดยได้รับคะแนน 98% จากเว็บไซต์รอตเทนโทเมโทส์ ละครชุดได้รับเลือกให้สร้างต่อเป็นปีที่สองจำนวนสิบตอน สี่วันก่อนวันออกอากาศครั้งแรก ละครชุดออกอากาศทั้งหมดสามปี (สามสิบตอน) ก่อนจะถูกยกเลิกโดยสตาซ์ในเดือนเมษายน ค.ศ. 2018

การตอบรับ
การทำเงินในบ็อกซ์ออฟฟิศ
 ภาพยนตร์ ทำเงินในบ็อกซ์ออฟฟิศ ทุนสร้าง อ้างอิงสหรัฐต่างประเทศทั่วโลก ผีอมตะ (1981) $2,400,000 $27,495,379 $29,895,379 $375,000  ไปเกิดซะเถิดไป๊! $5,923,044 $5,890 $5,928,934 $3.5 ล้าน  อภินิหารกองพันซี่โครง $11,502,976 $10,002,949 $21,505,925 $11 ล้าน  ผีอมตะ (2013) $54,239,856 $43,303,096 $97,542,952 $17 ล้าน  ผีอมตะผงาด $67,219,338 $78,800,000 $146,019,338 $15 ล้าน รวม $ $ $ $46.88 ล้าน

 การตอบรับจากนักวิจารณ์และสาธารณะ 
+ การตอบรับจากนักวิจารณ์และสาธารณะของภาพยนตร์ ภาพยนตร์ นักวิจารณ์ สาธารณะ รอตเทนโทเมโทส์ เมทาคริติก ซีนะมาสกอร์ ผีอมตะ (1981) 86% (83 บทวิจารณ์) 71 (11 บทวิจารณ์)  ไปเกิดซะเถิดไป๊! 88% (83 บทวิจารณ์) 72 (18 บทวิจารณ์)  อภินิหารกองพันซี่โครง 68% (87 บทวิจารณ์) 59 (32 บทวิจารณ์)  ผีอมตะ (2013) 63% (206 บทวิจารณ์) 57 (38 บทวิจารณ์) C+ ผีอมตะผงาด 84% (232 บทวิจารณ์) 69 (37 บทวิจารณ์) B

+ การตอบรับจากนักวิจารณ์ของละครชุด ละครชุด ปี รอตเทนโทเมโทส์ เมทาคริติก แอชเวอร์ซัสอีวิลเดด 1 98% (52 บทวิจารณ์) 76 (32 บทวิจารณ์) 2 100% (17 บทวิจารณ์) 82 (5 บทวิจารณ์) 3 100% (15 บทวิจารณ์) 80 (2 บทวิจารณ์)

อ้างอิง


หมวดหมู่:แฟรนไชส์ภาพยนตร์สยองขวัญ
หมวดหมู่:แฟรนไชส์ภาพยนตร์แฟนตาซี
หมวดหมู่:ปีศาจในภาพยนตร์
หมวดหมู่:แฟรนไชส์ภาพยนตร์โลดโผน
หมวดหมู่:ภาพยนตร์ที่ดัดแปลงเป็นการ์ตูน
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:ภาพยนตร์ชุดที่เปิดตัวใน ค.ศ. 1978
หมวดหมู่:แฟรนไชส์ของนิวไลน์ซินีมา
หมวดหมู่:แฟรนไชส์ของยูนิเวอร์แซลพิกเชอส์
หมวดหมู่:แฟรนไชส์ของไตรสตาร์พิคเจอร์ส
หมวดหมู่:แฟรนไชส์ของโซนี่พิคเจอร์ส
หมวดหมู่:แฟรนไชส์ของวอร์เนอร์บราเธอส์พิกเชอส์